Ақпараттық хабарлама
«Сарсенов Д.М.» ЖК 2026 жылғы 29 қарашаға тағайындалған Солтүстік Қазақстан облысы Ақжар аудандық мәслихаты депутаттарының кезектен тыс сайлауына қатысатын кандидаттарды үгіт материалдарын орналастыру үшін баспасөз бетін ұсыну шарттары туралы хабардар етеді.
Баспасөз бетін ұсыну «Нұрлы ел» және «Акжарские вести» газеттерінің меншік иесі болып табылатын «Сарсенов Д.М.» ЖК-мен жасалатын жазбаша шарт негізінде жүзеге асырылады.
Баспа материалдарына орын белгілеу туралы редакциямен келісімшартқа кандидаттың (сенім білдірген адамның) сайлау алды үгіт жүргізуге қатысты редакцияның қызметін пайдалануға келісім беруі болып табылады.
Келісім шарт жасау үшін кандидат мынандай ақпараттар көрсетілген жазбаша өтініш білдіреді:
-жазбаша өтініштің тіркеу нөмірі, күні мен уақыты;
-кандидаттың аты-жөні, кандидаттың жазбаша өтінішін берген сенім білдірген адамның аты-жөндері;
-жазбаша өтініш берген адамның өкілеттілігін растайтын құжат: кандидаттың (сенім білдірген адамның) жеке куәлігі, кандидаттың (сенім білдірген адамның) уәкілетті мемлекеттік орган берген куәлігі немесе заңнамаға сәйкес өзге құжаты;
-баспа материалдары орнының көлемі және оны беру мезгілі, үгіттік баспа материалдарының түрі көрсетілген жазбаша өтініштің мазмұны,
-кандидаттың немесе сенім білдірген адамның қолы.
Редакция жазбаша өтініш бергендердің құжаттарына тегін көшірме жасайды. Баспа материалдарын орналастыру кезегі жазбаша өтініштердің түсу тәртібі бойынша белгіленеді. Бірнеше кандидаттардың (сенім білдірген адамдарының) өтініші бір мезгілде түскен жағдайда редакция жеребе тартады. Жеребе тастау аяқталғаннан кейін оған қатысушылар және БАҚ өкілдері жеребе хаттамасына қолдарын қояды.
Үгіттік баспа матермиалдары редакцияға дайын күйінде, «Қазақстан Республикасындағы сайлау туралы» Заңда, баспа материалдарының орын беру туралы редакциямен келісімшартқа қол қойған басқа да заңнамалық актілерде көзделген көлемде беріледі.
Үгіттік баспа материалдары редакцияға жарық көруге 7(жеті) жұмыс күні қалғанда беріледі. 
Үгіттік баспа материалдары Конституциялық құрылысты күштеп өзгертуге, республиканың тұтастығын бұзу, мемлекеттің қауіпсіздігіне қатер төндіру, әлеуметтік, нәсілдік, ұлттық, діни, сословиелік және рулық алауыздықты өршіту, қатыгездік пен зорлық-зомбылық, сондай-ақ, заңнамада көрсетілген әскери құрамалар құру идеяларын ұстанған жағдайда редакция оларды жариялаудан бас тартуға құқығы бар.
Баспа аландарының берілу төлем ақысы:
«Нұры ел» газетінде 1 (бір) шаршы сантиметріне 180 (жүз сексен) теңге;
«Ақжарские вести» газетінде 1 (бір) шаршы сантиметріне 180 (жүз сексен) теңге.
Баспа материалдарына ақы төлеудің соммасын алдын ала 100 пайыздық ақысын төлей отырып, тиісті сайлау қоры аударуы керек. Алдын ала төлеу редакция берген шот негізінде жүзеге асырылады.

